ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሃማዝ ቢን ላደን፡ ኣሜሪካ ወዲ ኦሳማ 'ሞይቱ' ኢላ 1 ነሓሰ 2019 ምንጪ ስእሊ, CIA መግለጺ ስእሊ, መንግስቲ ኣሜሪካ፡ ሃማዝ ቢን ላደን ኣበይ ከም ዘሎ ንዝሓበረ 1 ሚሊዮን ዶላር ክህብ እየ ኢሉ ነይሩ ከም ሓበሬታ ሰበ ስልጣን ስለላ ኣሜሪካ፡ ወዲ መስራቲ ኣልቃዒዳ ኦሳማ ቢን ላደን ዝኾነ ሃማዝ ሞይቱ። ዝርዝር ሓበሬታታት ዝተወለደሉ ወይ ዝሞተሉ ዕለት ግን ክሳብ ሕጂ ወግዓዊ ኣይኮኑን። ኣብ ወርሒ ሚያዚያ፡ መንግስቲ ኣሜሪካ ሃማዝ ቢን ላደን ኣበይ ከም ዘሎ ንዝሓበረ፡ ሓደ ሚሊዮን ዶላር ክንህብ ኢና ኢሎም ነይሮም። ሃማዝ፡ ወዲ 30 ዓመይ ይኸውን'ዩ ተባሂሉ እንትግመት፡ ኣብ ኣሜሪካን ካልኦት ሃገራትን መጥቃዕቲ ንምፍጻም ዝጽውዕ መልእኽቲ ብምስልን ድምጽን ፈንዩ ነይሩ። ኤንቢሲን ኒውዮርክ ታይምስን፡ ቐዲሞም እዚ ሓበሬታ ዝወጽኡ ማዕኸናት ዜና እንትኾኑ፡ ፕሬዝደንት ኣሜሪካ ዶናልድ ትራምፕ ኾነ ኣማኻሪ ሃገራዊ ድሕነት ጆን ቦልተን ኣብዚ ጉዳይ ርኢቶ ካብ ምሃብ ተቖጢቦም'ዮም። ብግንቦት 2011፡ ሃማዝ ቢን ላደን ወላዲ ኣቡኡ ብፍሉይ ሓይሊ ኣሜሪካ ከም ዝተቐትለ ብምግላጽ ዕጡቓት ጅሃዲስት ሕነ ክፈድዩ መልእኽቲ ኣሕሊፉ ምንባሩ ይዝከር። ንህዝቢ ሃገራት ወሽመጥ ዓረብ'ውን ብተመሳሳሊ ክእድሙ መልእኽቲ ኣሕሊፉ ነይሩ። ብመጋቢት ግን ስዑዲ ዓረብ ዜግነቱ መንዚዓቶ። ኦሳማ ቢን ላደን፡ 'ጥዑም ውላድ' እዩ ነይሩ ቅልውላው የመን!
